stanford-oval/wikipedia huggingface dataset:
สปาย (ภาพยนตร์)
การผลิต > การคัดเลือกนักแสดง

ในวันที่ 25 กรกฎาคม 2013 เมลิสซ่า แม็คคาร์ธี่ ได้ออกมายืนยันว่า อยู่ในช่วงเจรจากันในบทบาท ซูซาน คูเปอร์  ในวันที่ 17 ตุลาคม โรส เบิร์น จะได้มาแสดงภาพยนตร์เรื่องนี้  วันที่ 21 ตุลาคม มีคนรายงานว่า เจสัน สเตธัมได้พบกับพอล พีก และเริ่มพูดคุยกับบทบาทที่เขาจะแสดง  ต่อมาเจสันตกลงยอมรับจะแสดงเรื่องนี้ เมื่อวันที่ 26 กุมภาพันธ์ 2014
วันที่ 6 มีนาคม 2014 มีรายงานว่า จู๊ด ลอว์ จะเป็นนักแสดงที่จะมาแสดงภาพยนตร์เรื่องนี้  และวันที่ 12 มีนาคม นักแสดงหญิงที่รู้จักในระดับนานาชาติ นาร์กิส ฟัดลี  จะมาแสดงภาพยนตร์เรื่องนี้ ในบทบาทสายลับ ในขณะที่ บ๊อบบี้ คานิวัล จะมารับบทเป็น เซอร์จิโอ เดะ ลูการ์  ในวันที่ 1 เมษายน เคอร์ติส เจมส์ แจ๊คสัน ได้เข้าร่วมแสดงด้วย โดยเขาเล่นเป็นตัวเขาเอง  ในวันที่ 24 เมษายน พอลได้ยืนยันบทบาทของนาร์กิส และเพิ่มนักแสดงตลกอีก 2 คน คือปีเตอร์ เซลเบลเนอร์ และนักแสดงชาวสวีเดน
วันที่ 30 เมษายน  โมเรน่า บาคคาริน และแอลลิสัน แจนนีย์ ได้ตกลงจะมาแสดงในตัวละครสมทบของภาพยนตร์เรื่องนี้ ซึ่งโมเรน่าจะรับบทเป็น คอเรน วอล์เคอร์ ส่วนแอลลิสันจะรับบทเป็นสายลับซีไอเอ  เอเลน คร็อกเกอร์  วันที่ 2 พฤษภาคม ซัค วูดส์ ตอบรับภาพยนตร์เรื่องนี้  วันที่ 29 พฤษภาคม เจสสิก้า แชฟฟิน ถูกเพิ่มเข้ามาแสดงในภาพยนตร์เรื่องนี้
การผลิต > การถ่ายทำและสถานที่

การถ่ายทำภาพยนตร์เริ่มต้นเมื่อวันที่ 31 มีนาคม 2014 ในกรุงบูดาเปสต์ ประเทศฮังการี  วันที่ 27 พฤษภาคม เริ่มถ่ายทำในกรุงบูดาเปสต์  ในการถ่ายทำภาพยนตร์เรื่องนี้ได้ถ่ายทำสถานที่สำคัญมากมาย ในประเทศประเทศฮังการี  รวมถึงปารีส ประเทศฝรั่งเศส และรัฐเวอร์จิเนีย ของสหรัฐอเมริกา รวมถึงกรุงโรม ประเทศอิตาลีด้วย
รางวัล

| รางวัล | สาขา | ผู้ถูกเสนอชื่อ | ผล |
| --- | --- | --- | --- |
| ทีนชอยส์อวอร์ดส | ชอยส์ซัมเมอร์มูฟวี่ | สปาย | เสนอชื่อเข้าชิง |
| ทีนชอยส์อวอร์ดส | ชอยส์ซัมเมอร์มูฟวี่สตาร์: ฟีเมล | เมลิสซ่า แม็คคาร์ธี่ | เสนอชื่อเข้าชิง |
| ทีนชอยส์อวอร์ดส | ชอยส์มูฟวี่: ฮิสซีแจ๊ซ | เมลิสซ่า แม็คคาร์ธี่ | เสนอชื่อเข้าชิง |
| ทีนชอยส์อวอร์ดส | ชอยส์มูฟวี่: วิลเลียน | โรส เบิร์น | เสนอชื่อเข้าชิง |
| รางวัลนักวิจารณ์ภาพยนตร์ยูทาห์ | นักแสดงสมทบหญิงยอดเยี่ยม | โรส เบิร์น | ได้รับรางวัล |
| รางวัลนักวิจารณ์ภาพยนตร์วิทแมนเซอร์เคิล | นักแสดงนำหญิงยอดเยี่ยม ประเภทตลก | เมลิสซ่า แม็คคาร์ธี่ | เสนอชื่อเข้าชิง |
| สมาคมนักวิจารณ์ภาพยนตร์เซนต์หลุยส์เกตเวย์ | ภาพยนตร์ยอดเยี่ยม ประเภทตลก | สปาย | เสนอชื่อเข้าชิง |
| รางวัลนักวิจารณ์ฟินิกซ์เซอร์เคิล | ภาพยนตร์ยอดเยี่ยม ประเภทตลก | สปาย | เสนอชื่อเข้าชิง |
| พีเพิลชอยส์อวอร์ดส | ภาพยนตร์ตลกที่ชื่นชอบ | สปาย | เสนอชื่อเข้าชิง |
| พีเพิลชอยส์อวอร์ดส | นักแสดงหญิงภาพยนตร์ตลกที่ชื่นชอบ | เมลิสซ่า แม็คคาร์ธี่ | ได้รับรางวัล |
| รางวัลสมาคมนักวิจารณ์ภาพยนตร์ลาสเวกัส | ภาพยนตร์ยอดเยี่ยม ประเภทตลก | สปาย | เสนอชื่อเข้าชิง |
| โกลเด้นเทรเลอร์อวอร์ด | ตลกยอดเยี่ยม | Secret Agent | เสนอชื่อเข้าชิง |
| รางวัลสมาคมนักวิจารณ์ภาพยนตร์จอร์เจีย | นักแสดงสมทบหญิงยอดเยี่ยม | โรส เบิร์น | เสนอชื่อเข้าชิง |
| รางวัลลูกโลกทองคำ ครั้งที่ 73 | นักแสดงนำหญิงยอดเยี่ยม ประเภทภาพยนตร์เพลงหรือตลก | เมลิสซ่า แม็คคาร์ธี่ | เสนอชื่อเข้าชิง |
| รางวัลลูกโลกทองคำ ครั้งที่ 73 | ภาพยนตร์ยอดเยี่ยม ประเภทภาพยนตร์เพลงหรือตลก | สปาย | เสนอชื่อเข้าชิง |
| ครีทิคชอยส์มูฟวีอวอร์ดส | นักแสดงนำชายยอดเยี่ยม ประเภทตลก | เจสัน สเตธัม | เสนอชื่อเข้าชิง |
| ครีทิคชอยส์มูฟวีอวอร์ดส | นักแสดงนำหญิงยอดเยี่ยม ประเภทตลก | เมลิสซ่า แม็คคาร์ธี่ | เสนอชื่อเข้าชิง |
| ครีทิคชอยส์มูฟวีอวอร์ดส | ภาพยนตร์ยอดเยี่ยม ประเภทตลก | สปาย | เสนอชื่อเข้าชิง |
| อีฟนิ่งสแตนดาร์ด บริติช ฟิล์ม อวอร์ดส | ตลกยอดเยี่ยม | เจสัน สเตธัม | เสนอชื่อเข้าชิง |
| เอ็มไพร์ อวอร์ด ครั้งที่ 21 | ภาพยนตร์ยอดเยี่ยม ประเภทตลก | สปาย | ได้รับรางวัล |
| เอ็มทีวีมูวีอะวอดส์ | ตลกยอดเยี่ยม | เมลิสซ่า แม็คคาร์ธี่ | เสนอชื่อเข้าชิง |
| เอ็มทีวีมูวีอะวอดส์ | การต่อสู้ยอดเยี่ยม | เมลิสซ่า แม็คคาร์ธี่ กับ นาร์กิส ฟัดลี | เสนอชื่อเข้าชิง |
| วิลเลจวอยซ์ฟิล์มโพล | นักแสดงสมทบหญิงยอดเยี่ยม | โรส เบิร์น | เสนอชื่อเข้าชิง |
| แกลเมอร์ อวอร์ด | นักแสดงนำหญิง ประเภทตลก | เมลิสซ่า แม็คคาร์ธี่ | เสนอชื่อเข้าชิง |
| แกลเมอร์ อวอร์ด | นักแสดงนำหญิง ประเภทตลก | โรส เบิร์น | ได้รับรางวัล |
| รางวัลแซทเทิร์น ครั้งที่ 42 | ภาพยนตร์ยอดเยี่ยม ประเภทแอคชั่นหรือผจญภัย | สปาย | เสนอชื่อเข้าชิง |
สวนน้ำรามายณะ

| --- | --- |
สวนน้ำรามายณะ อังกฤษ: Ramayana Water Park

 พิกัด:   12°45′04.59″N 100°57′45.66″E﻿ / ﻿12.7512750°N 100.9626833°E﻿ / 12.7512750; 100.9626833
 สถานที่:  ประเทศไทย
 สถานที่:  ตำบลนาจอมเทียน อำเภอสัตหีบ จังหวัดชลบุรี
 เปิด:  5 พฤษภาคม พ.ศ. 2559
 ฤดู:  ตลอดทั้งปี
 ชั่วโมงการทำงาน:  เปิดให้บริการทุกวัน 10.00 – 18.00 น.
 พื้นที่:  184,000 ตารางเมตร (100 ไร่)
 สระว่ายน้ำ:  3
 เครื่องเล่นสไลเดอร์:  21
 เว็บไซต์:  ramayanawaterpark.com เก็บถาวร 2020-12-10 ที่ เวย์แบ็กแมชชีน
 สวนน้ำรามายณะ - สถานที่ตั้ง
 แผนผังของสวนน้ำรามายณะ
 ภาพมุมสูงของสวนน้ำรามายณะ
สวนน้ำรามายณะ (อังกฤษ: Ramayana Water Park) เป็นสวนน้ำที่ตั้งอยู่ในตำบลนาจอมเทียน อำเภอสัตหีบ จังหวัดชลบุรี
สวนน้ำรามายณะมีเนื้อที่มากกว่า 45 เอเคอร์ หรือประมาณ 100 ไร่ ทำให้เป็นหนึ่งในสวนน้ำที่ใหญ่ที่สุดในภูมิภาคเอเชียตะวันออกเฉียงใต้
ประวัติ

โครงการสวนน้ำรามายณะเริ่มต้นขึ้นใน ปี พ.ศ. 2554 พิธีวางศิลาฤกษ์มีขึ้นในเดือนพฤศจิกายน พ.ศ. 2555 และก่อสร้างแล้วเสร็จในเดือนพฤษภาคม พ.ศ. 2559 โดยพิธีเปิดอย่างเป็นทางการจัดขึ้นในวันที่ 5 พฤษภาคม พ.ศ. 2559
เครื่องเล่น

สวนน้ำรามายณะมีเครื่องเล่นสไลด์เดอร์ทั้งหมด 21 สไลด์เดอร์ โดยทุกเครื่องเล่นเป็นสไลเดอร์ที่ผลิตโดย ไวท์ วอเตอร์ เวสต์ ผู้ผลิตสไลเดอร์ชั้นนำของโลก จากประเทศแคนาดา
บริเวณสวนน้ำมีเลซี่ริเวอร์ ยาว 600 เมตร ที่มีคลื่นเทียม ฟองอากาศ และน้ำตก ที่พาผู้เล่นไปชมทัศนียภาพรอบ ๆ เนินเขาธรรมชาติ และรูปแบบเมืองโบราณของสวนน้ำ ที่มีถ้ำ รูปปั้น และสิ่งประกอบต่าง ๆ สวนน้ำรามายณะยังมี ดับเบิลเวฟพูล ที่มีความกว้างของหน้าหาดถึง 170 เมตร ซึ่งแบ่งเป็นสองส่วน คือ ส่วนที่สามารถใช้ห่วงยาง กับส่วนที่ไม่ใช้ห่วงยาง รวมถึงสระว่ายน้ำยาว 60 เมตร สำหรับทำกิจกรรมต่าง ๆ และบาร์ที่มีเครื่องดื่มไว้คอยให้บริการ
สวนน้ำรามายณะมีโซนสำหรับเด็ก ซึ่งมีเครื่องเล่นพ่นน้ำหลากหลายรูปแบบที่จัดไว้เพื่อเด็กโดยเฉพาะ และสไลเดอร์สำหรับเด็กเล็ก นอกจากนั้นยังมีเกมต่าง ๆ และที่สำหรับปีนป่ายที่ออกแบบมาสำหรับเด็กที่โตขึ้น
สวนน้ำรามายณะใช้น้ำที่ผ่านการกรองพิเศษ และมีไลฟ์การ์ดจำนวนมากกว่า 100 คน ซึ่งผ่านการฝึกอบรมหลักสูตรการช่วยชีวิตมาเป็นอย่างดีมาดูแลผู้ใช้บริการ
สิ่งอำนวยความสะดวก

สวนน้ำรามายณะมีตลาดน้ำที่ตั้งอยู่บนทะเลสาบธรรมชาติ ร้านอาหารที่ให้บริการอาหารมากกว่า 100 ชนิด ร้านอาหารสำหรับเด็ก บริการของหวานและเครื่องดื่ม
สวนน้ำรามายณะยังมีสิ่งอำนวยความสะดวกและบริการอื่น ๆ เช่น คาบาน่า ตู้ล็อกเกอร์ ผ้าเช็ดตัวให้เช่า ร้านขายของที่ระลึก บริการนวดแผนไทยและสปา
แหล่งข้อมูลอื่น

เว็บไซต์ทางการ
พิธีลงนามกับบริษัท ไวท์วอเตอร์เวสท์ อินดัสทรีส์ ที่ยูทูบ
พิธีวางศิลาฤกษ์สวนน่ำรามายณะ ที่ยูทูบ
ดิ ออสมอนด์ส

| ดิ ออสมอนด์ส |
| --- | --- |

ข้อมูลพื้นฐาน
แนวเพลง: อาร์แอนด์บี, ป็อป, ดิสโก้, ร็อก
ช่วงปี: ยุค 60- ยุค 80
ค่ายเพลง: MGM Records   MGM/Kolob Records  MGM/Polydor Records  Polydor/Kolob Records  Mercury Records  Elektra Asylum Records  Warner Bros. Records

สมาชิก: อลัน ออสมอนด์  เวย์น ออสมอนด์   เมอร์ริลล์ ออสมอนด์  เจย์ ออสมอนด์  ดอนนี ออสมอนด์  มารี ออสมอนด์  จิมมี ออสมอนด์
ดิ ออสมอนด์ส (อังกฤษ: The Osmonds) เป็นกลุ่มนักร้องพี่น้องเพลงป็อป ประสบความสำเร็จในช่วงทศวรรษ 1970 ประกอบด้วยสมาชิก อลัน ออสมอนด์,เวย์น ออสมอนด์ ,เมอร์ริลล์ ออสมอนด์ และเจย์ ออสมอนด์ ต่อมามีสมาชิกเพิ่มคือ ดอนนี ออสมอนด์ ,มารี ออสมอนด์ และจิมมี ออสมอนด์ โดยดอนนีเป็นชุดสนใจ (เหมือนในวงเดอะ แจ็กสัน ไฟฟ์ ที่มีไมเคิล แจ็กสัน) ประสบความสำเร็จอย่างมาในช่วงปี 1971-1972 จนมาหยุดอยู่ที่ปี 1974 หลังจากนั้นก็มีสมาชิกเริ่มผันตัวไปทำรายการโทรทัศน์ (ดอนนีและมารี) ส่วนสมาชิกคนอื่นไปเป็นศิลปินแนวคันทรี
พวกเขามีเพลง "One Bad Apple" ที่ขึ้นอันดับ 1 ในชาร์ทซิงเกิลของอเมริกาเป็นเวลา 5 สัปดาห์
ดนตรีอินดัสเทรียล

| อินดัสเตรียล |
| --- | --- |
แหล่งกำเนิดทางรูปแบบ: Musique concrète  Fluxus movement  ดนตรีอิเล็กทรอนิกส์  เพอร์ฟอร์แม้นซ์อาร์ต เคราต์ร็อก ดนตรีน็อยส์ โพสต์-พังก์
แหล่งกำเนิดทางวัฒนธรรม: กลาง ยุค1970s; สหรัฐอเมริกา, เยอรมนี, ประเทศแคนาดา, และ สหราชอาณาจักร
เครื่องบรรเลงสามัญ: เครื่องสังเคราะห์เสียง - ดรัมแมชีน - เทปลูป - กลอง - กีตาร์ ซีเควนเซอร์ - คีย์บอร์ด - แซมเปลอ
รูปแบบอนุพันธุ์: Aggrotech - แอมเบียนต์อินดัสเตรียล - ดนตรีอิเล็กทรอนิกส์บอดี - อิเล็กโทรอินดัสเทรียล - Glitch - อินดัสเทรียลเมทัล - อินดัสเทรียลเพอร์คัชชัน - อินดัสเทรียลร็อก - ดนตรีอินเทลลิเจนต์แดนซ์ - Martial Industrial
ดนตรีอินดัสเตรียล (อังกฤษ: Industrial music) เป็นแนวเพลงประเภทดนตรีทดลอง โดยมากมักหมายถึงดนตรีอิเล็กทรอนิก ที่มีลักษณะกวนโทสะและหมิ่นเหม่ คำนี้เกิดขึ้นมาในช่วงกลางคริสต์ทศวรรษ 1970 เพื่ออธิบายถึงศิลปินจากค่ายอินดัสเตรียลเรเคิดส์ เว็บไซต์ออลมิวสิก อธิบายไว้ว่า "โดยมากเป็นความโมโหและก้าวร้าวในการรวมกันของร็อกและดนตรีอีเลกโทรนิก" โดย "ในช่วงแรกจะเป็นการผสมผสานของการทดลองดนตรีอีเลกโทรนิกอาวองการ์ด (เพลงจากเทป musique concrète ไวต์นอยส์ เครื่องสังเคราะห์เสียง ซับซีเควนเซอร์) และการยั่วยุแบบพังก์"
ศิลปินอินดัสเตรียลในช่วงแรกได้ทดลองใช้เสียงกับเรื่องที่หมิ่นเหม่ การทำงานไม่ได้จำกัดเฉพาะในด้านดนตรีเท่านั้น แต่อาจรวมถึงศิลปะ การแสดง การจัดวาง และรูปแบบของศิลปะในรูปแบบอื่น ขณะนี้คำนี้แรกเดิมจะมีใช้เฉพาะกลุ่มเล็ก ๆ ที่เกี่ยวข้องกับค่ายเพลงอินดัสเตรียลเรเคิดส์ แต่หลังจากนั้นก็ได้ขยับขยายกว้างขวางขึ้นเป็นอิทธิพลให้วงการดนตรี หรือใช้ในแง่ทฤษฎี
แหล่งข้อมูลอื่น

http://www.factmagazine.co.uk/index.php?option=com_content&task=view&id=1011&Itemid=103 เก็บถาวร 2009-03-22 ที่ เวย์แบ็กแมชชีน
ดนตรีอินเทลลิเจนต์แดนซ์

| ดนตรีอินแทลลิเจนต์แดนซ์ |
| --- | --- |
แหล่งกำเนิดทางรูปแบบ: ดนตรีทดลอง ดนตรีแอมเบียนต์ เทคโน เฮาส์ ดนตรีอินดัสเทรียล ดรัมแอนด์เบส อวองการ์ด
แหล่งกำเนิดทางวัฒนธรรม: ต้นคริสต์ทศวรรษ 1990 ใน สหราชอาณาจักร, ญี่ปุ่น และฮ่องกง
เครื่องบรรเลงสามัญ: เครื่องสังเคราะห์เสียง เสียงร้อง ดรัมแมชีน ซีเควนเซอร์ แซมเพลอร์ อิเล็กทรอนิกส์คีย์บอร์ด คอมพิวเตอร์ส่วนบุคคล
แนวย่อย
เบรกคอร์ - กลิตช์ - ไมโครเฮาส์
ดนตรีอินเทลลิเจนต์แดนซ์ (อังกฤษ: Intelligent dance music) ในบางครั้งเีรียกว่า ไอดีเอ็ม (IDM) หริอ เบรนแดนซ์ (Braindance) เป็นคำที่อธิบายแนวเพลงอิเล็กทรอนิกส์ที่เกิดขึ้นในช่วงต้นทศวรรษ 1990 แต่เดิมแนวเพลงได้รับอิทธิพลจากการพัฒนาในดนตรีอิเล็กทรอนิกส์แดนซ์ เช่น ดีทรอยต์เทคโน และเบรกบีตหลากหลายรูปแบบที่เกิดขึ้นใหม่ในสหราชอาณาจักรในช่วงเวลานั้น คำว่า IDM กล่าวกันว่ามีต้นกำเนิดในสหรัฐอเมริกาในปี 1993 ที่มีการก่อตัวของ ไอดีเอ็มลิสต์ (IDM list) เป็นบัญชีจ่าหน้าอิเล็กทรอนิกส์ที่แต่เดิมเหมาสำหรับการอภิปรายของเพลง (แต่ไม่จำกัดเฉพาะ) จำนวนของศิลปินอังกฤษที่โดดเด่น โดยเฉพาะอย่างยิ่งค่ายเพลงวอร์ปเรเคิดส์ได้ปรากฏในปี 1992 กับอัลบั้มรวมเพลงที่เรียกชื่อว่า Artificial Intelligence
การใช้คำ "ดนตรีอินเทลลิเจนต์แดนซ์" (Intelligent Dance Music) ได้รับการวิจารณ์จากนักดนตรีอิเล็กทรอนิกส์เช่น เอเฟ็กซ์ ทวิน และเป็นที่เห็นโดยศิลปินเช่น ไมค์ พาราดินาส เป็นที่แปลกประหลาดในสหรัฐ
แหล่งข้อมูลอื่น

http://music.hyperreal.org/lists/idm/ เก็บถาวร 2015-05-13 ที่ เวย์แบ็กแมชชีน
Intelligent Dance Music IDM Video ใน ยูทูบ
คอมมานด์ & คองเคอร์: เรดอเลิร์ต 3 – อัปไรซิง

| คอมมานด์ & คองเคอร์: เรดอเลิร์ต 3 – อัปไรซิง |
| --- | --- |

ผู้พัฒนา: อีเอ ลอสแอนเจลิส
ผู้จัดจำหน่าย: อิเล็กทรอนิก อาตส์
อำนวยการผลิต: อาเมร์ อะญะมี
ออกแบบ: เจเซน ทอร์เรส
โปรแกรมเมอร์: ออสติน เอลลิส
ศิลปิน: แมต เจ. บริตตัน ไมก์ โคลอนนีส ไมเคิล เลย์โก
เขียนบท: มิคัล เพเดรียนา
แต่งเพลง: เจมส์ แฮนนิแกน แฟรงก์ เคลอแพคี ทิโมธี ไมเคิล วินน์
ชุด: คอมมานด์ & คองเคอร์: เรดอเลิร์ต
เอนจิน: เซจ 2.0
เครื่องเล่น: อัปไรซิง ไมโครซอฟท์ วินโดวส์ คอมแมนเดอส์ชาลเลนจ์ เพลย์สเตชัน 3, เอกซ์บอกซ์ 360
วางจำหน่าย: อัปไรซิง ทั่วโลก: 12 มีนาคม ค.ศ. 2009คอมแมนเดอส์ชาลเลนจ์ ทั่วโลก: 24 กันยายน ค.ศ. 2009
แนว: วางแผนเวลาจริง
รูปแบบ: ผู้เล่นเดี่ยว
คอมมานด์ & คองเคอร์: เรดอเลิร์ต 3 – อัปไรซิง (อังกฤษ: Command & Conquer: Red Alert 3 – Uprising) เป็นวิดีโอเกมวางแผนเวลาจริง ค.ศ. 2009 ที่พัฒนาโดยบริษัทอีเอ ลอสแอนเจลิส และเผยแพร่โดยบริษัทอิเล็กทรอนิก อาตส์ เกมนี้เป็นภาคเสริมแบบสแตนด์อโลนสำหรับคอมมานด์ & คองเคอร์: เรดอเลิร์ต 3 ที่เผยแพร่สำหรับไมโครซอฟท์ วินโดวส์ และนำเสนอผ่านการแจกจ่ายแบบดิจิทัล ซึ่งมีแผนที่ใหม่ประมาณ 30 แผนที่สำหรับการต่อสู้อย่างประปรายแบบดั้งเดิม โดยหลายแผนที่เหล่านี้เกิดขึ้นในสภาพแวดล้อมใหม่ อนึ่ง ภาคนี้ไม่มีองค์ประกอบของผู้เล่นหลายคน เช่น การเล่นแบบร่วมมือกัน, การเล่นออนไลน์ หรือการเล่นบนระบบเครือข่าย
ส่วนหนึ่งของภาคอัปไรซิงที่เรียกว่าคอมแมนเดอส์ชาลเลนจ์ได้รับการเผยแพร่ในชื่อคอมมานด์ & คองเคอร์: เรดอเลิร์ต 3 – คอมแมนเดอส์ชาลเลนจ์ สำหรับเพลย์สเตชัน 3 และเอกซ์บอกซ์ 360 ในวันที่ 24 กันยายน ค.ศ. 2009 ซึ่งทำหน้าที่เป็นเกมแบบสแตนด์อโลนและไม่ต้องการเรดอเลิร์ท 3 เพื่อเล่น ภาคคอมแมนเดอส์ชาลเลนจ์มีเฉพาะโหมดคอมแมนเดอส์ชาลเลนจ์ของอัปไรซิง รวมถึงยูนิตและอาวุธใหม่ แต่ไม่มีโหมดการทัพ (campaign) หรือโหมดการต่อสู้อย่างประปราย (skirmish)
การทัพ

ภาคอัปไรซิงได้หยิบยกการทัพฝ่ายสัมพันธมิตรของเกมดั้งเดิมที่ค้างไว้ โดยมี "การทัพขนาดเล็ก" (mini-campaigns) สี่รายการ, หนึ่งการทัพสำหรับแต่ละฝ่ายในเรดอเลิร์ต 3 และอีกหนึ่งโบนัสที่มีศูนย์กลางอยู่ที่ต้นกำเนิดของหน่วยคอมมานโดอย่างยูริโกะ โอเมกา ของจักรวรรดิ โดยแต่ละการทัพมีความยาวสามภารกิจ ยกเว้นหนึ่งภารกิจของโซเวียต ที่ประกอบด้วยสี่ภารกิจ ซึ่งแรกเริ่มเดิมที มีเพียงการทัพของโซเวียตและยูริโกะเท่านั้น ส่วนการทัพสำหรับฝ่ายสัมพันธมิตรและจักรวรรดิแห่งอาทิตย์อุทัยจะพร้อมใช้งานหลังจากเสร็จสิ้นภารกิจแรกในการทัพโซเวียต
โครงเรื่อง

ทั้งสามการทัพถือว่าฝ่ายสัมพันธมิตรได้รับชัยชนะเมื่อสิ้นสุดเรดอเลิร์ต 3 โดยทั้งสหภาพโซเวียตและจักรวรรดิญี่ปุ่นได้ยอมจำนน
การทัพโซเวียตมุ่งเน้นไปที่การต่อต้านโซเวียตที่เหลืออยู่ซึ่งพยายามจะหยุดฟิวเจอร์เทค ซึ่งเป็นผู้รับจ้างป้องกันฝ่ายสัมพันธมิตรซึ่งมีแผนจะสร้างอาวุธพิเศษที่เรียกว่า "ซิกมาฮาร์โมไนเซอร์" ซึ่งเป็นอุปกรณ์ที่เลือกหยุดเวลา โดยมีการเปิดเผยว่าฟิวเจอร์เทคได้รับความช่วยเหลือจากรูเพิร์ต ธอร์นลีย์ ผู้เป็นประธานสหภาพยุโรป และธอร์นลีย์วางแผนที่จะลบสหภาพโซเวียตออกจากเส้นเวลา
ส่วนการทัพฝ่ายสัมพันธมิตรมุ่งไปที่การเอาชนะผู้บังคับบัญชาของจักรวรรดิหลายนายที่ยังคงต่อต้านการยึดครองของฝ่ายสัมพันธมิตร ซึ่งดูเหมือนจักรพรรดิทัตสึเริ่มร่วมมือกับฝ่ายสัมพันธมิตรแล้ว แต่ก็เปิดเผยพระประสงค์ที่แท้จริงของพระองค์หลังจากที่อำนาจทางการทหารของพระองค์กลับคืนมาจากการล่มสลายของทาการะ ซึ่งเป็นผู้บังคับบัญชาสุดท้ายในการทัพฝ่ายสัมพันธมิตร
และการทัพจักรวรรดิครอบคลุมการต่อสู้กับนายพลโซเวียตสองนายซึ่งความพยายามที่จะยึดครองส่วนต่าง ๆ ของญี่ปุ่นที่ถูกละเลยโดยผู้ว่าการฝ่ายสัมพันธมิตร ในที่สุดกองกำลังพันธมิตรก็ตัดสินใจเข้าแทรกแซงในภารกิจสุดท้ายโดยโจมตีคู่สงครามทั้งสอง
การทัพยูริโกะเล่าถึงเรื่องราวของยูริโกะ โอเมกา, ต้นกำเนิดและการค้นพบของเธอโดยกองทัพจักรวรรดิ, การจับกุมของเธอโดยฝ่ายสัมพันธมิตร และการต่อสู้ของเธอเพื่อช่วยเหลือน้องสาวของเธอ ซึ่งไม่เหมือนกับการทัพอื่น ๆ การทัพนี้คล้ายกับเกมแอ็กชันเล่นตามบทบาทแทนที่จะเป็นวางแผนเวลาจริง ส่วนมุมกล้องได้ล็อกไว้ที่ยูริโกะเสมอ รวมถึงแถบด้านข้าง, แผนที่ย่อ ตลอดจนเครื่องวัดภัยคุกคามจะถูกแทนที่ด้วยแถบคำสั่งขนาดกะทัดรัดที่มอบให้แก่ยูริโกะและความสามารถของเธอ
คอมแมนเดอส์ชาลเลนจ์

ภาคอัปไรซิงยังมีโหมดที่เรียกว่าคอมแมนเดอส์ชาลเลนจ์ซึ่งผู้เล่นสามารถเล่นปะทะกับผู้บังคับบัญชาปัญญาประดิษฐ์ที่มีระดับทักษะต่าง ๆ โหมดนี้ยังได้รับการเปิดตัวในฐานะเกมที่ดาวน์โหลดได้แบบสแตนด์อโลนสำหรับเพลย์สเตชัน 3 และเอกซ์บอกซ์ 360
คอมแมนเดอส์ชาลเลนจ์มี 50 สถานการณ์ที่แตกต่างกันและยากขึ้นตามลำดับ โดยอิงอย่างหย่อนจากคอมแมนเดอส์ชาลเลนจ์จากคอมมานด์ & คองเคอร์: เจเนอรัลส์ – ซีโรเอาเออร์ ซึ่งมีผู้บังคับบัญชาที่กลับมาจากเรดอเลิร์ต 3 รวมถึงผู้บังคับบัญชาใหม่บางนาย โดยมีหน่วยเฉพาะของการทัพบางหน่วยที่ปรากฏในเรดอเลิร์ต 3 ดั้งเดิม เช่น เทสลาแทงก์ และโชกุนเอกซิคิวชันเนอร์ ตลอดจนแผนที่บางแผนที่ในคอมแมนเดอส์ชาลเลนจ์ยังมีเอฟเฟกต์พิเศษ เช่น ขยะที่ตกลงมาจากท้องฟ้า หรือหน่วยที่สร้างบนแผนที่จะหดตัวลง ก่อนทำภารกิจใด ๆ ให้สำเร็จ ผู้เล่นจะเข้าถึงได้เฉพาะหน่วยพื้นฐานของแต่ละฝ่าย แต่เมื่อทำภารกิจสำเร็จแต่ละภารกิจ จะปลดล็อกยูนิตเพิ่มเติมจากแผนผังเทคโนโลยีของคู่ต่อสู้ที่ท้าทายนั้น
บางภารกิจมีมาตรฐานอื่น เช่น บลัดฟิวด์ ซึ่งผู้บังคับบัญชาอย่างชินโซ และเค็นจิ จะต่อสู้กันเองจนกว่าผู้เล่นจะโจมตีฝ่ายใดฝ่ายหนึ่ง นอกจากนี้ ในคอมแมนเดอส์ชาลเลนจ์ ผู้เล่นสามารถเลือกฝ่ายที่จะเล่นต่อภารกิจ แทนที่จะเล่นทั้งเกมเป็นฝ่ายเดียว เกมนี้มีความท้าทายหลัก 13 รายการ และความท้าทายด้านอื่นอีก 37 รายการซึ่งจะปลดล็อกเมื่อกระทำผ่านเกม
แหล่งข้อมูลอื่น

แม่แบบ:IGN
คอมมานด์ & คองเคอร์: เรดอเลิร์ต 3 – อัปไรซิง ที่อินเทอร์เน็ตมูวีเดตาเบส
Command & Conquer: Red Alert 3 - Uprising ที่ MobyGames
ตกลงว่าไม่อาจจะตกลงกันได้

ตกลงว่าไม่อาจจะตกลงกันได้ (อังกฤษ: Agree to disagree) เป็นสำนวนปฏิพจน์ภาษาอังกฤษที่เป็นการปิดท้ายความขัดแย้งอย่างฉันมิตรว่าคู่กรณีต่างมีความเห็นต่างกันที่ไม่อาจจะประนีประนอมกันได้ สำนวนเช่นนี้มักจะเกิดขึ้นในสถานการณ์เช่นการโต้วาที หรือ การโต้เถียงกันที่ต่างฝ่ายต่างก็เห็นพ้องกันว่าเป็นการเปล่าประโยชน์ที่จะดำเนินการโต้เถียงต่อไป และอาจจะทำให้สถานการณ์เลวร้ายลงกว่าที่เป็นอยู่ เพราะทั้งสองฝ่ายต่างก็มีความเห็นที่ห่างไกลจากกันเกินกว่าที่จะหาทางประนีประนอมความคิดเห็นกันได้ เมื่อตกลงกันได้เช่นนั้นคู่กรณีก็ยังคงมีสัมพันธ์ฉันมิตรต่อไปได้
วลีดังกล่าวปรากฏเป็นลายลักษณ์อักษรในปี ค.ศ. 1770 เมื่อนักคริสต์ศาสนวิทยาจอห์น เวสลีย์เขียนบทเทศนาไว้อาลัยเนื่องในโอกาสการเสียชีวิตของนักสอนศาสนาจอร์จ ไวท์ฟิลด์ยอมรับถึงความขัดแย้งทางความคิดเห็นระหว่างกันว่า “มีสิ่งหลายสิ่งที่ไม่ไคร่สำคัญนัก ... สิ่งต่างๆ เหล่านี้เราอาจจะไตร่ตรอง หรือ ควรคิด และเราอาจจะ “ตกลงว่าไม่อาจจะตกลงกันได้” แต่ในขณะเดียวกันก็ขอให้เรายึดมั่นในสิ่งที่สำคัญกันเถิด...” เวสลีย์จึงเป็นบุคคลแรกที่ตีพิมพ์สำนวน “ตกลงว่าไม่อาจจะตกลงกันได้”
สำนวน “ตกลงว่าไม่อาจจะตกลงกันได้” ที่ปรากฏในปี ค.ศ. 1785; กล่าวว่าประโยชน์ของการ “ตกลงว่าไม่อาจจะตกลงกันได้” มิได้สร้างความขัดแย้งทางตรรกศาสตร์ แต่ผลเสียคือเป็นที่ไม่ควรค่าแก่การทรงจำ
แม้ว่าสำนวนดังกล่าวมักจะใช้เฉพาะในโอกาสลำลองหรือสถานการณ์ชั่วครั้งชั่วคราวเกี่ยวกับเรื่องการเมือง แต่ก็คล้ายคลึงกับสำนวนภาษาละตินว่า “modus vivendi” (ความตกลงชั่วคราว) แต่อาจจะถือว่าเป็นสำนวนจำเจเพื่อหยุดยั้งความคิดเห็น
ดัชชีลุกกา

ดัชชีลุกกา (อังกฤษ: Duchy of Lucca) เป็นดัชชีที่ตั้งอยู่ตอนกลางคาบสมุทรอิตาลีที่ปกครองโดยดยุกแห่งลุกกา ดัชชีลุกกาก่อตั้งขึ้นในปี ค.ศ. 1815 จากข้อตกลงในการประชุมใหญ่แห่งเวียนนาจากสาธารณรัฐลุกกา และราชรัฐลุกกาที่ปกครองโดยอีไลซา โบนาปาร์ต สาเหตุของการก่อตั้งก็เพื่อเป็นการตอบแทนการสูญเสียดัชชีปาร์มาของราชวงศ์บูร์บง-ปาร์มาที่ถูกยกให้แก่มารี หลุยส์แห่งออสเตรีย
หลังจากการก่อตั้งแล้วในปี ค.ศ. 1817 มาเรีย ลุยซาแห่งสเปนอดีตพระราชินีแห่งอีทรูเรียก็มาปกครองดัชชีลุกกา มาเรีย หลุยซาเป็นพระราชมารดาของชาร์ลส์ หลุยส์ ทายาทของราชวงศ์บูร์บง-ปาร์มาของปาร์มา ซึ่งตรงกับสนธิสัญญาปารีส (ค.ศ. 1817) ที่ระบุถึงอำนาจของมาเรีย ลุยซาในการปกครองลุกกา และฐานะของชาร์ลส์ หลุยส์ในการเป็นทายาทของปาร์มาต่อจากมารี หลุยส์ หลังจากมาเรีย ลุยซาเสียชีวิตในปี ค.ศ. 1824 แล้วชาร์ลส์ หลุยส์ก็ครองลุกกา ในฐานะดยุกชาร์ลส์ที่ 1 แห่งลุกกาสืบต่อมาจนกระทั่งชาร์ลส์ หลุยส์ไปเป็นดยุกแห่งปาร์มาหลังจากการเสียชีวิตของมารี หลุยส์ ดัชเชสแห่งปาร์มา ดัชชีลุกกาจึงถูกผนวกเข้ากับแกรนด์ดัชชีตอสคานาในปี ค.ศ. 1847
ดูเพิ่ม

ดัชชี
| ด ค กอดีตอาณาจักรในคาบสมุทรอิตาลี ซิซิลี และซาร์ดิเนีย |
| --- | --- |
 อาณาจักรพระสันตะปาปา  อิตาลี  จักรวรรดิโรมัน  ซาร์ดิเนีย  ซิซิลีทั้งสอง  ซิซิลี  เนเปิลส์  ลอมบาร์ด  ลอมบาร์ดี-เวเนเชีย  ทัสกานี  มิลาน  ปาร์มา  โมเดนาและเรจโจ  อูร์บีโน  มัสซาและการ์รารา  ลูคคา  เพรซิดิ  โซรา  เทรนต์  มานตัว  มอนต์เฟอร์รัต  ซาลุซโซ  สโปเลโต  จักรวรรดิไบแซนไทน์  อิตาลี (นโปเลียน)  อิตาลี (ยุคกลาง)  อิทรูเรีย  ซาแลร์โน  เบเนเวนโต
ดัชชีเอเธนส์

สำหรับความหมายอื่น ดูที่ เอเธนส์
อาณาจักรดยุกแห่งเอเธนส์ (อังกฤษ: Duchy of Athens) เป็นหนึ่งในอาณาจักรครูเสดที่ตั้งอยู่ในกรีซหลังจากการได้รับชัยชนะของจักรวรรดิไบแซนไทน์ระหว่างสงครามครูเสดครั้งที่ 4 ที่ครอบคลุมบริเวณอัตติคา และโบเธียและรุ่งเรืองต่อมาจนมาเสียแก่จักรวรรดิออตโตมันในคริสต์ศตวรรษที่ 15
ดูเพิ่ม

สงครามครูเสด
อาณาจักรครูเสด
จักรวรรดิออตโตมัน
ตถาคตครรภ์

ในศาสนาพุทธฝ่ายมหายานมีการตีความ ตถาคตครรภ์ (สันสกฤต: Tathāgatagarbha; จีน: 如来藏) หรือ พุทธธาตุ (จีน: 佛性 ฝอซิ่ง) แตกต่างกันในแต่ละสำนัก โดยทั่วไปถือว่า ตถาคตครรภ์ เป็นภาวะบริสุทธิ์ดั้งเดิมที่มีอยู่ในจิตทั้งหลาย ภาวะนี้จึงเป็นเหมือนเมล็ดพันธุ์ (พีชะ seed) หรือ หน่อเนื้อ (embryo) ที่จะพัฒนาไปสู่การตรัสรู้ต่อไป
คำว่า ตถาคตครรภ์ เป็นคำสมาสมาจากคำว่า ตถาคต (พระพุทธเจ้า) + ครรภ์ (ท้อง womb) ซึ่งนักวิชาการตีความคำว่า "ครรภ์" อาจจะหมายถึง "ภายในหรือศูนย์กลางของสิ่งใดๆ" (the interior or middle of anything) "เก็บบรรจุ" (containing) "มีอยู่ภายใน" (having in the interior), “เต็มไปด้วย" (being filled with) "หน่อเนื้อ" (embryo)   หรือ สารัตถะ/แก่นแท้ (essence)
ตถาคตครรภ์ จึงอาจหมายถึง ท้อง/ที่เก็บ/แก่น/หน่อเนื้อ ของพระตถาคต หรือ "ช่องบรรจุตถาคตอยู่ภายใน" หรือ "ท้องที่มีตถาคตซ่อนอยู่ภายใน" หรือ "ธรรมกายภายในท้อง" ขณะที่ 佛性 ในภาษาจีนหมายถึงสภาวะของพระพุทธเจ้า (พุทธภาวะ)หรือ "พุทธธาตุ" (buddhadhātu)  ส่วนนิกายวัชรยานนิยมใช้คำว่าสุคตครรภ์
พระสูตรมหายานที่กล่าวถึง "ตถาคตครรภ์" มีหลายพระสูตร ได้แก่ ตถาคตครรภสูตร ศรีมาลาเทวีสิงหนาทสูตร มหายานมหาปรินิรวาณสูตร ลังกาวตารสูตร อวตังสกสูตร มหายานศรัทโธตปาทศาสตร์ เป็นต้น
ฮาญัร

| هَاجَر ฮาญัร |
| --- | --- |
ชื่อฮาญัรในการประดิษฐ์ตัวอักษรภาษาอาหรับ
มีชื่อเสียงจาก: ภรรยาของอิบรอฮีม (อับราฮัม) และมารดาของอิสมาอีล (อิชมาเอล)
คู่สมรส: อิบรอฮีม
บุตร: อิสมาอีล
ฮาญัร ( อาหรับ: هَاجَر   ) รู้จักกันในชื่อฮาการ์ในพระคัมภีร์ฮีบรู เป็นภรรยา นบีอิบรอฮีม (อับราฮัม) และเป็นมารดาของนบีอิสมาอีล (อิชมาเอล) นางเป็นผู้หญิงที่นับถือในศาสนาอิสลาม ตามความเชื่อของชาวมุสลิม นางเป็นทาสของกษัตริย์แห่งอียิปต์ที่มอบนางให้กับซาเราะฮ์ ภรรยาของอิบรอฮีม  แม้ว่า อัลกุรอานจะไม่ได้เอ่ยชื่อนาง แต่นางก็ถูกอ้างถึงและพาดพิงผ่านเรื่องราวของสามีของนาง ในที่สุดเธอก็ตั้งรกรากอยู่ในทะเลทรายปาราน ซึ่งถูกมองว่าเป็นหิญาซ ในมุมมองของอิสลาม กับนบีอิสมาอีล บุตรชายของนาง ฮาญัรได้รับเกียรติในฐานะหญิงมีเกรียติ ที่มีความสำคัญเป็นพิเศษของลัทธิเอกเทวนิยม เนื่องจากนบีอิสมาอีลเป็นบรรพบุรุษของนบีมุฮัมมัด
เรื่องเล่า

นบีอิบรอฮีมไม่มีบุตร ท่านเป็นนบีของอัลลอฮ์และเมื่อละทิ้งบ้านเกิดของท่าน ท่านกังวลว่าใครจะรับตำแหน่งนบีต่อจากท่าน และไม่ว่าท่านจะได้เป็นพ่อคนในวันหนึ่งหรือไม่ ฮาญัรผู้รับใช้ของภรรยาของท่านซึ่งได้รับของขวัญ จากนางได้ทำให้นบีอิบรอฮีมมีบุตร จากการวิจัยสมัยใหม่ ฮาญัรไม่ใช่นางสนมแต่เป็นเจ้าหญิง บุตรสาวของกษัตริย์แห่งอียิปต์  ต่อมาฮาญัรให้กำเนิดบุตรที่จะเติบโตเป็นคนชอบธรรมและพร้อมที่จะทนทุกข์และอดทน ฮาญัรตั้งชื่อเขาว่า อิสมาอีล แปลว่า "อัลลอฮ์ทรงได้ยินแล้ว"
นักวิชาการอิสลาม มุฮัมมัด สะอีด อับดุรเราะห์มาน กล่าวต่อไปนี้โดยใช้ชื่อภาษาอาหรับว่า ฮาญัร แปลว่า ฮาการ์; “หลังจากฮาญัรให้กำเนิดนบีอิสมาอีล ซาเราะฮ์เริ่มรู้สึกอิจฉา นางจึงขอให้นบีอิบรอฮีมเอาพวกเขาไปจากนาง อัลลอฮ์ได้ทรงวะฮีย์แก่นบีอิบรอฮีมว่าท่านควรพาฮาญัรและทารกอิสมาอีลและพาพวกท่านไปที่มักกะฮ์ ดังนั้นท่านจึงพาพวกเขาไปและทิ้ง ฮาญัรและอิสมาอีล บุตรของนางไว้ในที่เปลี่ยวซึ่งไม่มีน้ำ จากนั้นท่านก็ทิ้งพวกเขาและกลับไปที่คานาอัน (บางส่วนของยุคปัจจุบัน - ดินแดนเลบานอน ซีเรีย จอร์แดน อิสราเอล และปาเลสไตน์) ฮาญัรถามท่านว่า "ท่านทิ้งเราไว้ที่หุบเขาร้างนี้เพื่อใคร" แต่นบีอิบรอฮีมไม่ตอบและทิ้งนางไว้ และนางกล่าวว่า 'อัลลอฮ์ได้สั่งให้ท่านทำเช่นนี้ใช้หรือไม่' ท่านตอบว่า 'ใช่' นางกล่าวว่า 'แล้วอัลลอฮ์จะไม่ทรงให้เราหลงทาง'"
นบีอิบรอฮีมยอมจำนนต่อพระบัญชาของอัลลอฮ์ และยอมจำนนต่อการแยกจากภรรยาและบุตรชายอย่างอดทน จากนั้นท่านก็หันไปทางที่พวกเขาอยู่ในบ้านอันศักดิ์สิทธิ์และขอดุอาอ์เผื่อพวกเขาในคำต่อไปนี้ (การตีความความหมาย): ' “โอ้พระเจ้าของเรา! “โอ้พระเจ้าของเรา แท้จริงข้าพระองค์ได้ให้ลูกหลานของข้าพระองค์ พำนักอยู่ ณ ที่ราบลุ่มนี้โดยไม่มีพืชผลใดๆ ซึ่งอยู่ใกล้บ้านอันเป็นเขตหวงห้ามของพระองค์ โอ้พระเจ้าของเรา เพื่อให้พวกเขาดำรงการละหมาด ขอพระองค์ทรงให้จิตใจจากปวงมนุษย์ มุ่งไปยังพวกเขา และทรงประทานปัจจัยยังชีพที่เป็นพืชผลแก่พวกเขาหวังว่าพวกเขาจะขอบคุณ”  ' [อัลกุรอาน ซูเราะฮ์อิบรอฮีม 14:37]
เนื่องจากการขาดแคลนน้ำในทะเลทราย ไม่นานนักทั้งแม่และลูกก็กระหายน้ำมาก ดังนั้น นางฮาญัรจึงวิ่งไปมาระหว่างเนินเขาเศาะฟาและมัรวะฮ์ เพื่อหาน้ำให้บุตรชายของนาง หลังจากวิ่งระหว่างเนินเขาทั้งสองเป็นครั้งที่เจ็ด มะลาอิกะฮ์ตนหนึ่งก็ปรากฏต่อหน้านาง ท่านช่วยนางและบอกนาวว่า อัลลอฮ์ทรงได้ยินเสียงร้องไห้ของอิสมาอีลและจะจัดหาน้ำให้พวกเขา เมื่อถึงจุดนั้น อัลลอฮ์ทรงบันดาลให้มีน้ำพุพุ่งออกมาจากพื้นดิน ซึ่งส้นเท้าของอิสมาอีลวางอยู่ และหลังจากนั้นเมืองมักกะฮ์ก็กลายเป็นที่รู้จักในด้านความเป็นเลิศและความอุดมสมบูรณ์ของน้ำ ต่อมาบ่อน้ำนี้ได้รับการตั้งชื่อว่า ซัมซัม และกลายเป็นแหล่งน้ำศักดิ์สิทธิ์
สถานะ

ฮาญัรถูกนำเสนอเป็นหญิงรับใช้ในพระคัมภีร์และแหล่งข้อมูลอิสลามบางแห่ง นักวิชาการชาวปากีสถาน มูฮัมหมัด อัชร็อฟ ชีนะห์ ให้เหตุผลว่าคำกล่าวอ้างดังกล่าวมาจากแหล่งที่มาของคริสเตียนและยิว และระบุว่านางเป็นธิดาแห่งกษัตริย์อียิปต์ที่มอบนางเป็นของขวัญให้กับนบีอิบรอฮีม
มรดก

ฮาญัรได้รับเกียรติจากชาวมุสลิมในฐานะสตรีผู้ฉลาด กล้าหาญ และเคร่งศาสนา อีกทั้งยังเป็นมารดาผู้ศรัทธาของบะนูอัดนาน เหตุการณ์  ที่นางวิ่งระหว่างเนินเขาเศาะฟาและมัรวะฮ์ นั้นเป็นที่จดจำของชาวมุสลิมเมื่อพวกเขาทำหัจญ์ที่มักกะฮ์ ส่วนหนึ่งของการแสวงบุญคือการวิ่งระหว่างเนินเขา 7 ครั้ง เพื่อเป็นการระลึกถึงความกล้าหาญและความศรัทธาในอัลลอฮ์ของฮาญัรขณะที่นางค้นหาน้ำในทะเลทราย (ซึ่งเชื่อกันว่าปรากฎขึ้นจากบ่อน้ำซัมซัม อย่างน่าอัศจรรย์) และเพื่อเป็นสัญลักษณ์ของการเฉลิมฉลองความเป็นแม่ในอิสลาม เพื่อให้งานสำเร็จลุล่วง ชาวมุสลิมบางคนยังดื่มจากบ่อน้ำซัมซัมและนำกลับไปบ้านด้วย
มงคล ทศไกร

มงคล ทศไกร เป็นอดีตนักฟุตบอลอาชีพชาวไทย ในตำแหน่งกองหน้าและปีกขวา โดยมงคลลงเล่นให้กับราชประชา ในไทยลีก 3 เป็นสโมสรสุดท้าย